**Урок сусветнай гісторыі ў 5 класе**

|  |  |
| --- | --- |
|  | Т.М. Міхальчык |
|  | настаўнік гісторыі |
|  | Міжэрыцкага дзіцячага сада- |
|  | базавай школы імя У.Ляха |

**Тэма.** Старажытная Індыя

**Мэта:**

Даць уяўленне пра месца Індыі ў гісторыі Старажытнага свету

**Задачы:**

*навучальная:* пазнаёміць вучняў з геаграфічным становішчам, прыроднымі ўмовамі, заняткамі і структурай грамадства Індыі, характарызаваць дзейнасць цара Ашока;

*развіццёвая:* садзейнічаць развіццю гістарычнай памяці, мыслення, пазнавальнай цікаўнасці да працэсу навучання, атрымліваць інфармацыю з гістарычнай карты, дадатковых крыніц;

*выхаваўчая:* выхоўваць пачуццё павагі да традыцый і гістарычнага мінулага краін свету.

**Тып урока:** засваенне новага матэрыялу з элементамі практычнай работы

**Форма** правядзення: урок з выкарыстаннем ІКТ

**Абсталяванне:** падручнік для вучняў 5 класа, насценная карта Старажытная Індыя і Кітай, прэзентацыя, фанаграма, атлас па гісторыі старажытнага свету для вучняў 5 класа, контурная карта, гексы, камп’ютары.

**Ход урока:**

**Уступнае слова**

На мінулых уроках мы пазнаёміліся з гісторыяй розных краін старажытнасці. Успомніце якіх?

Даведаліся аб прыгожых гарадах, жыхары якіх маглі ствараць цудоўныя рэчы. Шмат з іх захавалася і да нашых дзён.

Рабяты,я ведаю што вы любіце падарожнічаць. Прапаную сёння здзейсніць нам падарожжа ў цікавую, загадкавую і далёкую краіну старажытнасці. А куды мы адправімся ў падарожжа вы мне падкажаце праслухаўшы фанаграму мелодыі.

Так, гэта Індыя. Адкажыце што б вы хацелі б даведацца аб ёй? Успомнім пра што мы гаварылі пры знаёмстве з новай краінай. (вызначалі геаграфічнае становішча краіны, апісвалі прыродна - кліматычныя ўмовы, вызначалі асноўныя заняткі жыхароў, даказвалі, што жыхары гэтых краін з'яўляюцца людзьмі рэлігійнымі).

Падарожнікі ў стражытнасці апісвалі краіну так: выкарыстоўваецца фрагмент відэаўрока: <https://eior.by/catalog_lecture/5-klass/history/24.php>



Сёння, здзяйсняючы падарожжа па Індыі мы таксама адкажам на гэтыя пытанні.

Індыя радзіма – шахмат, арыфметычных лічбаў, якімі мы з вамі сёння карыстаемся. Там жывуць сланы, ёсць цяжкапраходныя лясы - джунглі. А яшчэ кажуць, што хлопчык Маўглі таксама жыў у гэтай краіне.
Тэма нашага ўрока «Старажытная Індыя»(*тэма і план урока на слайдах прэзентацыі).*

**План урока**

1. Прыродныя ўмовы і насельніцтва
2. Узнікненне дзяржавы
3. Старажытныя арыі: грамадства і гаспадарчае жыццё
4. Вялікая дзяржава цара Ашокі.

1. Назва Індыя ўтварылася ад назвы найбуйнейшай ракі на паўночным захадзе гэтай краіны. Старажытныя індыйцы называлі яе Сіндху; гэтае слова ў старажытных персаў гучала - хіндзі, а ў старажытных грэкаў - Індас. Краіну, размешчаную ў басейне гэтай ракі і на ўсход ад яе, у Еўропе ўжо ў старажытнасці сталі называць Індыяй. У саміх старажытных індыйцаў агульнапрынятай назвы для ўсёй краіны не было. Старажытныя грэкі называлі Індыю: чароўнай, казачнай краінай.

Наша падарожжа віртуальнае, але нам з сабой таксама як і ў любое падарожжа неабходна ўзяць карту, па ёй мы адразу ж вызначым месцазнаходжанне Індыі (*атлас у кожнага на парце*).

1.1- Работа з картай. Вызначаюць месцазнаходжанне Індыі *(па ходу адказу на пытанні геаграфічнага становішча нанясенне аб'ектаў на контурную карту)*

*Слова настаўніка*. Значыць, на поўдні Азіі, на шырокай тэрыторыі, якая займае паўвостраў Індастан і прылеглыя да яго на поўначы зямлі, ляжыць велізарная краіна - Індыя.

1.2- Якімі морамі абмываецца гэты паўвостраў? *( Індыйскі акіян і Аравійскае мора).*

1.3- З поўначы тэрыторыю Індыі ад халодных вятроў закрываюць горы? Што вы ведаеце пра іх?

 *Паведамленне вучня*. Высокія ў свеце горы Гімалаі. Вяршыні Гімалаяў паўсюдна пакрытыя льдамі і снягамі. Дарэчы, слова "Гімалаі" азначае "жыллё снегу". Гэтыя горы абараняюць Індыю ад патокаў халоднага паветра з поўначы, а ў старажытнасці Гімалаі служылі надзейнай абаронай ад варожых нашэсцяў.

У Гімалаях знаходзіцца самая высокая на зямлі вяршыня. Яна называецца Джамалунгма - "паднябеснае жыллё багоў"). Старажытныя індыйцы верылі, што на вяршыню гары насяляюць багі. Вышыня Эверэста - 8848 м.

1.4.- Якія рэкі працякаюць па тэрыторыі Індыі? *(Гэта рэкі Інд і Ганг).*

Даліны Інда і Ганга сходны па сваім прыродных умовах з рачнымі далінамі Ніла, Тыгра і Еўфрата. Падумайце чым? (*Інд і Ганг – паўнаводныя неперасыхаючыя рэкі. Кожны год яны шырока разліваюцца і нясуць разам з вадой урадлівы іл. У даліне ракі Інд дажджы выпадаюць рэдка, больш сонечных промняў, а ў даліне ракі Ганг летам дажджы ідуць непрарыўным патокам. У старажытнасці даліну ракі Ганг пакрывалі балоты і джунглі*).

1.5. – Падумайце, калі ласка, і адкажыце: “Што такое джунглі. Якія жывёлы тут пражываюць?”

2. Успомнім час узнікнення вядомых вам старажытных дзяржаў. Так у даліне Інда ў трэцім – пачатку другога тысячагоддзя да н.э. існавала старажытная дзяржава. У даліне Інда жыхары стварылі найстаражытнейшую ў Паўднёвай Азіі цывілізацыю – індскую.

Звернемся да картасхемы на с. 103 і карты на слайдзе прэзентацыі і вызначым якія яна мела сталіцы? Як называліся жыхары гэтай краіны? *( Паказваюцца на карце сталіцы дзяржаў, іх назвы запісваюцца ў сшытак).*

*Паведамленне вучня:* Махенджа-Дара вялікі і прыгожы горад, быў агарожданы высокай сцяной, меў шырокія і зручныя вуліцы. Некаторыя дамы будаваліся ў некалькі паверхаў. Тут быў вадаправод. Жыхары краіны дзяліліся на багатых і бедных, а ўзначальвалі індцаў жрацы. Пасля 1800 г. да н.э. індская дзяржава прыходзіць у зяняпад. Прычыны невядомы. Але многія гарады загінулі раптоўна. Што здарылася з гэтай дзяржавай?

3. Работа з падручнікам на с. 104, адкажам на пытанне калі прыйшлі арыі ў Індыю? Хто такі індыйскі народ?

3.1- работа з ілюстрацыяй “Бог Брахма і варны”. Вызначыць заняткі кожнай групы, правы і абавязкі “арыяў”(сваіх) і “дасаў” (чужых).

(*Прапаноўваецца раздрукаванае заданне: Уладкаванне грамадства ў Старажытнай Індыі. <https://boxapps.adu.by/public/game/345>).*

3.2- Падарожнік з далёкай Індыі аставіў нам свае запісы аб тым што ён сустрэў і убачыў. *(самастойная работа з тэкстамі і вызначэнне асноўных заняткаў жыхароў Індыі ў старажытнасці).*

* Дажджы тут ідуць часта, Гімалаі не даюць пранікнуць ў Індыю халодным вятрам з поўначы. Менавіта таму ў Індыі вільготна і вельмі горача. З-за гэтых асаблівасцяў клімату вялікая частка тэрыторыі краіны пакрыта джунглямі. Падчас сезону дажджоў, які доўжыцца два месяцы ў годзе, рэкі Індыі выходзяць з берагоў, заліваючы ўсё навокал.
* Індыйцы народ працавіты. Асноўным заняткам іх было земляробства. Каб падрыхтаваць ўчастак для селішча, індыйцам даводзілася выпальваць або высякаць лес. У забалочаных далінах рэк індыйцы саджалі рыс. Там, дзе было сушэй сеялі пшаніцу, ячмень. Старажытная Індыя багатая краіна дзякуючы працавітасці народа, спрыяльнаму клімату для земляробства, багатым нетрам зямлі).
* Асноўныя прылады працы – нажы, матыкі, наканечнікі коп'яў і стрэл – рабілі з медзі. Былі вядомы свінец, золата і бронза.
* Вёскі былі акружаны джунглямі. Індыйцы хадзілі туды за пладамі і дровамі для ачага, на лясных ўзлесках пасвілі кароў і коз. Узброіўшыся лукам, яны палявалі ў джунглях на дзікіх звяроў, сеткамі лавілі птушак. Там водзіцца мноства звяроў і птушак. Тут жывуць страшныя тыгры і пантэры, спрытныя малпы, ядавітыя змеі. Асабліва індыйцы баяліся змей і імкнуліся іх задобрыць. Яны раскладвалі вакол сваіх дамоў кавалачкі ежы і казалі: "Частуйцеся, але нас не чапайце".
* Жыхары Індыі разводзілі жывёл. Індыйцы прыручылі слана. Ён пераносіў цяжкасці і нават удзельнічаў у бітвах - воіны сядзелі на спіне ў слана і абсыпалі саперніка стрэламі. У індыйцаў слон быў адным з святых жывёл. Нават адным з галоўных багоў быў Ганеша, якога малявалі з галавой слана.
* Займаліся індцы прадзеннем, ткацтвам, ювелірнай справай.

Пытанні: 1) Па сваіх прыродна-кліматычным умовам Індыя падобная з якімі краінамі?

2) Якія адносіны ў індыйцаў былі да жывёл?

3) А што з сябе ўяўляюць джунглі?

4) Якім багам пакланяліся індыйцы? *(Індыйцы лічылі, што звяры, птушкі і казуркі думаюць, адчуваць і размаўляюць паміж сабой, гэтак жа, як людзі. Калі хто памірае, ён на самай справе ніколі не перастае жыць, але толькі змяняе свой знешні выгляд, ператвараючыся ў іншых істот. Чалавек можа нарадзіцца жывёлай пасля смерці, а жывёла - чалавекам. Кім будзе чалавек залежыць ад яго паводзін. П'яніца стане кракадзілам, злодзей - чарвяк, абманшчык-прыдарожным камнем. Калі мы клапоцімся аб сваім лёсе, то павінны паказаць міласэрнасць ўсіх жывых істот. Былі язычнікамі, пакланяліся многім багам).*

**Фізкультхвілінка** “Давайце прагуляемся па джунглях».

4.У канцы I тыс. да н.э. у Індыі ўтвараюцца царствы на чале з раджамі (царамі). Ствараюцца арміі, заваёўваюцца новыя землі. У сярэдзіне III ст. да н.э. уладаром Індыі стаў Ашока. Першапачаткова працягваў войны і захопы новых тэрыторый. Але паступова валадар вялікай імперыі адмовіўся ад гвалту і даў клятву ніколі не змагацца. Ён імкнуўся прынесці прасвятленне і справядлівасць людзям, пасля таго як прыняў буддызм. Словы Ашока: “Усе людзі мае дзеці. Усё, што я жадаю сваім дзецям, і я жадаю ім багацця і шчасця ў гэтым свеце і ў наступным, я жадаю ўсім людзям”.

4.1- работа з падручнікам: апошні абзац на с. 106. Дакажыце , што Ашока лічаць самым знакамітым і магутным уладаром ва ўсёй індыйскай гісторыі *(адказы вучняў).*

Кола на вяршыні слупа, які ён усталяваў у Сарнатхе падчас паломніцтва па святых месцах, у цяперашні час упрыгожвае нацыянальны сцяга свабоднай Індыі.

**Замацаванне**

Час нашага падарожжа падыходзіць да завяршэння. Мы высвятлілі асаблівасці геаграфічнага становішча, заняткі жыхароў, асаблівасці жыцця яе жыхароў. А значыць можам падцвердзіць або не словы грэкаў, якія называлі Індыю багатай і казачнай краінай?

Для замацавання і матэрыялу і адказу на пастаўленнае пытанне прапаную папрацаваць з гексамі і камп’ютарнымі тэставымі заданнямі (<https://eior.by/catalog_lecture/5-klass/history/24.php>). *(Фарміраванне груп для замацавання адбываецца выбарам пазла па колеру). (Вучні выкладваюць гексы і выказваюць свае адказы на пастаўленнае пытанне).*

Выстаўленне адзнак.

**Д/ з § 25**

Дзякуй вам за актыўную работу ў нашым падарожжы.

 Рэфлексія.